**EUROPOS JAUNIMO SOSTINĖS tarybos PROTOKOLAS**

2020-02-06 Nr. TAR1-17

Posėdis įvyko 2020 m. vasario 4 d. 17.00 val.

Posėdžio pirmininkas – Deividas Petrolevičius, Klaipėdos m. savivaldybės administracijos Socialinių reikalų departamento direktorius.

Posėdžio sekretorė Aistė Valadkienė, Klaipėdos miesto savivaldybės jaunimo reikalų koordinatorė

Dalyvavo: Laurynas Gečius, Paulius Kavoliūnas, Audrius Paulauskas, Kornelija Bajorūnė. Indrė Butenienė, Irma Vilutytė.

DARBOTVARKĖ.

1. Dėl Europos jaunimo sostinės tarybos (toliau – EJST) pirmininko rinkimo ir patvirtinimo;

2. Dėl jaunimo iniciatyvų projektų prioritetų nustatymo 2020 metams;

3. Dėl Europos jaunimo sostinės tarybos diskusijos laiko pasirinkimo.

SVARSTYTA. 1. Dėl Europos jaunimo sostinės tarybos pirmininko rinkimo ir patvirtinimo.

A. Valadkienė informavo, kad buvo pakeistas Klaipėdos miesto savivaldybės tarybos mero potvarkis dėl Europos jaunimo sostinės tarybos sudėties. Vietoje A. Valadkienės, Klaipėdos miesto savivaldybės jaunimo reikalų koordinatorės buvo deleguotas Deividas Petrolevičius, Klaipėdos miesto savivaldybės Socialinių reikalų departamento direktorius. Atsižvelgiant į tai, kad A. Valadkienė buvo EJST pirmininkė ir delegavus naują žmogų į jos vietą, būtina išsirinkti ir patvirtinti naują EJST pirmininką. L. Gečius pasiūlė pirmininku tapti D. Petrolevičių. Kandidatas sutiko su siūlymu. Nutarta balsuoti dėl siūlymo D. Petrolevičiaus kandidatūrą į pirmininko poziciją. Balsavo už - 4, prieš - 0, susilaikė – 1.

NUTARTA. D. Petrolevičių patvirtinti EJST pirmininku.

SVARSTYTA. 2. Dėl jaunimo iniciatyvų projektų nustatymo 2020 metams.

A.Valadkienė informavo, kad yra patvirtintas naujas jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašas (toliau – Aprašas). Apraše numatyta, kad jaunimo iniciatyvų arba programų projektų, susijusių su Europos jaunimo sostinės programa, prioritetus tvirtinta EJST. Šiais metais dėl Europos jaunimo sostinės titulo yra numatyta skirti didesnį finansavimą jaunimo projektams, todėl siūloma skelbti vieną konkursą ir didžiąją dalį prioritetų sieti su Europos jaunimo sostinės programa. L. Gečius siūlomi prioritetai:

1) Visuomenės atvirumo, sąmoningumo ugdymas ir švietimas tolerancijos temomis;

2) Jaunų žmonių įtraukimas į politinius sprendimus, pilietiškumo, solidarumo ir savanorystės ugdymas, skatinimas, sklaida ir informavimas;

3) Verslumo, lyderystės ir kūrybiškumo skatinimas;

4) Šiaurinės ir Pietinės miesto dalių jaunimo bendruomenių įtrauktis, įveiklinimas bei nepatrauklių jaunimui miesto erdvių pritaikymas ir transformacija į traukos objektus;

Vadovaujantis Aprašu jaunimo iniciatyvų ar programų prioritetus siūlo taip pat ir Jaunimo reikalų taryba, todėl Jaunimo reikalų tarybos posėdyje bus svarstomi papildomi prioritetai – Jaunimo ir su jaunimu dirbančių organizacijų stiprinimas bei ekologinio sąmoningumo ugdymas ir aplinkai draugiško gyvenimo būdo skatinimas. EJST nariai taip pat buvo informuoti, kad rekomendacijas dėl projektų finansavimo turės skirstyti tiek Jaunimo reikalų tarybos nariai, tiek EJST. Kadangi planuojama skelbti vieną konkursą, L. Gečius pasiūlė konkurso pabaigoje organizuoti jungtinį Jaunimo reikalų tarybos ir EJST posėdį, kuriame kartu bus galima apsvarstyti rekomendacijas dėl siūlomų finansuoti projektų.

NUTARTA. EJST nariai bendru sutarimu pritarė siūlomiems jaunimo iniciatyvų ir programų projektų prioritetams 2020 metams.

Numatyti prioritetai:

1) Visuomenės atvirumo, sąmoningumo ugdymas ir švietimas tolerancijos temomis;

2) Jaunų žmonių įtraukimas į politinius sprendimus, pilietiškumo, solidarumo ir savanorystės ugdymas, skatinimas, sklaida ir informavimas;

3) Verslumo, lyderystės ir kūrybiškumo skatinimas;

4) Šiaurinės ir Pietinės miesto dalių jaunimo bendruomenių įtrauktis, įveiklinimas bei nepatrauklių jaunimui miesto erdvių pritaikymas ir transformacija į traukos objektus;

5) Jaunimo ir su jaunimu dirbančių organizacijų stiprinimas;

6) Ekologinio sąmoningumo ugdymas ir aplinkai draugiško gyvenimo būdo skatinimas.

SVARSTYTA 3. Dėl Europos jaunimo sostinės tarybos diskusijos laiko pasirinkimo.

A. Valadkienė informavo, kad pradėjo dirbti Europos jaunimo sostinės projektą administruojanti įstaiga – Klaipėdos šventės. Jie nori susitikti su Europos jaunimo sostinės tarybos nariais ir aptarti būsimą darbą, todėl būtina susitarti susitikimo laiką. Buvo pasiūlyta vasario 12 d. 17.00 val.

NUTARTA. Susitikimą organizuoti vasario 12 d. 17.00 val. Klaipėdos miesto savivaldybės administracijoje.

|  |  |
| --- | --- |
| Sekretorė | Aistė Valadkienė |
| Pirmininkė | Deividas Petrolevičius |